Avis juridique important

|

32004D0080

2004/80/ΕΚ: Απόφαση του Συμβουλίου, της 17ης Δεκεμβρίου 2003, για τη σύναψη συμφωνίας μεταξύ της Ευρωπαϊκής Κοινότητας και της κυβέρνησης της ειδικής διοικητικής περιοχής Χονγκ Κονγκ της Λαϊκής Δημοκρατίας της Κίνας για την επανεισδοχή ατόμων που διαμένουν παράνομα

Επίσημη Εφημερίδα αριθ. L 017 της 24/01/2004 σ. 0023 - 0024

Απόφαση του Συμβουλίουτης 17ης Δεκεμβρίου 2003για τη σύναψη συμφωνίας μεταξύ της Ευρωπαϊκής Κοινότητας και της κυβέρνησης της ειδικής διοικητικής περιοχής Χονγκ Κονγκ της Λαϊκής Δημοκρατίας της Κίνας για την επανεισδοχή ατόμων που διαμένουν παράνομα(2004/80/ΕΚ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 63 παράγραφος 3 στοιχείο β), σε συνδυασμό με το άρθρο 300 παράγραφος 2 πρώτο εδάφιο δεύτερη φράση,την πρόταση της Επιτροπής,τη γνώμη του Ευρωπαϊκού Κοινοβουλίου(1),Εκτιμώντας τα ακόλουθα:(1) Η Επιτροπή διεξήγαγε διαπραγματεύσεις, εξ ονόματος της Ευρωπαϊκής Κοινότητας, σχετικά με συμφωνία με την κυβέρνηση της ειδικής διοικητικής περιοχής Χονγκ Κονγκ της Λαϊκής Δημοκρατίας της Κίνας για την επανεισδοχή ατόμων που διαμένουν παράνομα.(2) Η συμφωνία υπογράφηκε, εξ ονόματος της Ευρωπαϊκής Κοινότητας, στις 27 Νοεμβρίου 2002 με την επιφύλαξη της πιθανής σύναψής της σε μεταγενέστερη ημερομηνία, σύμφωνα με την απόφαση του Συμβουλίου της 23ης Σεπτεμβρίου 2002.(3) Η συμφωνία θα πρέπει να εγκριθεί.(4) Η συμφωνία συνέστησε μεικτή επιτροπή η οποία δύναται να λαμβάνει αποφάσεις με νομικά αποτελέσματα και, ως εκ τούτου, είναι αναγκαίο να οριστεί το άτομο που αντιπροσωπεύει την Κοινότητα στο πλαίσιο αυτής της επιτροπής και να προβλεφθεί μία διαδικασία υιοθέτησης της θέσης της Κοινότητας.(5) Σύμφωνα με το άρθρο 3 του πρωτοκόλλου για τη θέση του Ηνωμένου Βασιλείου και της Ιρλανδίας που προσαρτάται στη συνθήκη για την Ευρωπαϊκή Ένωση και στη συνθήκη για την ίδρυση της Ευρωπαϊκής Κοινότητας, αυτά τα κράτη μέλη γνωστοποίησαν γραπτώς ότι επιθυμούν να συμμετάσχουν στην έκδοση και εφαρμογή της παρούσας απόφασης.(6) Σύμφωνα με το άρθρα 1 και 2 του πρωτοκόλλου για τη θέση της Δανίας που προσαρτάται στη συνθήκη για την Ευρωπαϊκή Ένωση και τη συνθήκη για την ίδρυση της Ευρωπαϊκής Κοινότητας, η Δανία δεν συμμετέχει στην έκδοση της παρούσας απόφασης και ως εκ τούτου δεν δεσμεύεται από αυτήν ούτε υπόκειται στην εφαρμογή της,ΑΠΟΦΑΣΙΖΕΙ:Άρθρο 1Η συμφωνία μεταξύ της Ευρωπαϊκής Κοινότητας και της κυβέρνησης της ειδικής διοικητικής περιοχής Χονγκ Κονγκ της Λαϊκής Δημοκρατίας της Κίνας για την επανεισδοχή ατόμων που διαμένουν παράνομα, εγκρίνεται εξ ονόματος της Ευρωπαϊκής Κοινότητας.Tο κείμενο της συμφωνίας επισυνάπτεται στην παρούσα απόφαση.Άρθρο 2Ο πρόεδρος του Συμβουλίου προβαίνει στην κοινοποίηση που προβλέπεται στο άρθρο 20 παράγραφος 2 της συμφωνίας(2).Άρθρο 3Η Επιτροπή, επικουρούμενη από εμπειρογνώμονες των κρατών μελών, αντιπροσωπεύει την Ευρωπαϊκή Κοινότητα στην επιτροπή των εμπειρογνωμόνων που δημιουργείται με το άρθρο 17 της συμφωνίας.Άρθρο 4Η θέση της Ευρωπαϊκής Κοινότητας στο πλαίσιο της επιτροπής εμπειρογνωμόνων όσον αφορά τη θέσπιση του εσωτερικού κανονισμού της, όπως προβλέπεται στο άρθρο 17 παράγραφος 5 της συμφωνίας, αποφασίζεται από την Επιτροπή κατόπιν διαβουλεύσεων με ειδική επιτροπή που ορίζει το Συμβούλιο.Για όλες τις άλλες αποφάσεις της επιτροπής εμπειρογνωμόνων, η θέση της Ευρωπαϊκής Κοινότητας αποφασίζεται από το Συμβούλιο, με ειδική πλειοψηφία, κατόπιν προτάσεως της Επιτροπής.Άρθρο 5Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης.Άρθρο 6Η παρούσα απόφαση απευθύνεται στα κράτη μέλη σύμφωνα με τη συνθήκη για την ίδρυση της Ευρωπαϊκής Κοινότητας.Βρυξέλλες, 17 Δεκεμβρίου 2003.Για το ΣυμβούλιοΟ ΠρόεδροςG. Alemanno(1) Γνώμη που διατυπώθηκε στις 19 Σεπτεμβρίου 2002 (δεν έχει ακόμα δημοσιευθεί στην Επίσημη Εφημερίδα).(2) Η ημερομηνία έναρξης ισχύος της συμφωνίας θα δημοσιευθεί στην Επίσημη Εφημερίδα της Ευρωπαϊκής Ένωσης από τη Γενική Γραμματεία του Συμβουλίου.


Avis juridique important

|

31981D0713

81/713/EOK: Απόφαση της Επιτροπής της 28ης Ιουλίου 1981 περί του πίνακα των εγκεκριμένων εγκαταστάσεων της Δημοκρατίας της Βραζιλίας για την εισαγωγή στην Κοινότητα νωπού βοείου κρέατος καθώς και κρέατος των κατοικιδίων μωνύχων

Επίσημη Εφημερίδα αριθ. L 257 της 10/09/1981 σ. 0028 - 0031 Φινλανδική ειδική έκδοση: Κεφάλαιο 3 τόμος 13 σ. 0229  Ισπανική ειδική έκδοση: Κεφάλαιο 03 τόμος 23 σ. 0066  Σουηδική ειδική έκδοση: Κεφάλαιο 3 τόμος 13 σ. 0229  Πορτογαλική ειδική έκδοση : Κεφάλαιο 03 τόμος 23 σ. 0066

ΑΠΟΦΑΣΗ ΤΗΣ ΕΠΙΤΡΟΠΗΣ της 28ης Ιουλίου 1981 περί του πίνακος των εγκεκριμένων εγκαταστάσεων της Δημοκρατίας της Βραζιλίας για την εισαγωγή στην Κοινότητα νωπού βοείου κρέατος καθώς και κρέατος των κατοικιδίων μωνύχωνΗ ΕΠΙΤΡΟΠΗ ΤΩΝ  ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκης Οικονομικής Κοινότητος,  την οδηγία 72/462/ΕΟΚ του Συμβουλίου της 12ης Δεκεμβρίου 1972 περί των υγειονομικών προβλημάτων και του υγειονομικού κτηνιατρικού ελέγχου κατά την εισαγωγή των βοοειδών και χοιρειοειδών ζώων και των νωπών κρεάτων προελεύσεως τρίτων χωρών (1), και το  άρθρο 4 παράγραφος 1 και το άρθρο 18 παράγραφος 1 υπό α και β.  Εκτιμώντας:  ότι, για να μπορούν να έχουν άδεια να εξάγουν τα νωπά κρέατα στην Κοινότητα, οι εγκαταστάσεις που ευρίσκονται στις τρίτες χώρες πρέπει να ανταποκρίνονται στους γενικούς και ειδικούς όρους που καθορίζονται από την οδηγία 72/462/ΕΟΚ- ότι η Βραζιλία διαβίβασε, σύμφωνα με το άρθρο 4 παράγραφος 3 της οδηγίας 72/462/ΕΟΚ, κατάλογο των εγκεκριμένων εγκαταστάσεων για εξαγωγές στην Κοινότητα- ότι ένας μεγάλος αριθμός εκ των εγκαταστάσεων αυτών, που αποτέλεσαν αντικείμενο κοινοτικής επιθεωρήσεως επί τόπου, προσφέρουν επαρκείς εγγυήσεις στο επίπεδο της υγιεινής και ότι μπορούν, κατόπιν τούτου, να γίνουν δεκτές σε έναν πρώτο κατάλογο, που  καταρτίζεται σύμφωνα με το άρθρο 4 παράγραφος 1 της οδηγίας 72/462/ΕΟΚ, των εγκαταστάσεων από τις οποίες μπορεί να επιτραπεί η εισαγωγή των νωπών κρεάτων- ότι η περίπτωση των άλλων εγκαταστάσεων που προτείνονται από τη Βραζιλία πρέπει ακόμη να επανεξετασθεί βάσει των συμπληρωματικών πληροφοριών που είναι σχετικές με το επίπεδο υγιεινής τους και με τις δυνατότητες ταχείας προσαρμογής τους στην κοινοτική  ρύθμιση- ότι, εν τω μεταξύ και για να μη διακοπούν απότομα τα ρεύματα συναλλαγών, οι εγκαταστάσεις αυτές μπορούν να γίνουν δεκτές προσωρινά και να έχουν τη δυνατότητα να συνεχίσουν τις εξαγωγές τους των νωπών κρεάτων στα Κράτη μέλη που διατίθενται να τα  δεχθούν- ότι συντρέχει λόγος, κατά συνέπεια, να επανεξετασθεί η παρούσα απόφαση και κατ' ανάγκη να τροποποιηθεί, σε συνάρτηση με τις πρωτοβουλίες που ελήφθησαν για το σκοπό αυτό και τις πραγματοποιηθείσες βελτιώσεις- ότι πρέπει να σημειωθεί εκ νέου ότι οι εισαγωγές των νωπών κρεάτων υπόκεινται επίσης σε άλλες κοινοτικές κτηνιατρικές ρυθμίσεις ιδίως στον τομέα του υγειονομικού ελέγχου, συμπεριλαμβανομένων και των ειδικών διατάξεων προς όφελος της Δανίας, της  Ιρλανδίας και του Ηνωμένου Βασιλείου- ότι οι όροι εισαγωγής των νωπών κρεάτων που προέρχονται από τις εγκαταστάσεις που εμφαίνονται στον προσαρτημένο κατάλογο της παρούσας αποφάσεως εξακολουθούν να υπόκεινται στις θεσπισθείσες εξάλλου κοινοτικές διατάξεις καθώς και στην τήρηση των γενικών  διατάξεων της συνθήκης- ότι, ιδιαίτερα, η εισαγωγή με προέλευση από τρίτες χώρες και η κυκλοφορία προς άλλα Κράτη μέλη ορισμένων κατηγοριών κρεάτων, όπως τα κρέατα λιγότερο από 3 χγρ ή τα κρέατα που περιέχουν υπολείμματα ορισμένων ουσιών που πρέπει  ακόμη να αποτελούν αντικείμενο ειδικής εναρμονισμένης νομοθεσίας, εξακολουθούν να υπόκεινται στην υγειονομική νομοθεσία τη σχετική με την εισαγωγή στο Κράτος μέλος προορισμού- ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:   Άρθρο 1  1. Εγκρίνονται, για την εισαγωγή στην Κοινότητα του νωπού βοείου και προβείου κρέατος και των κατοικοιδίων μωνύχων, οι εγκαταστάσεις της Δημοκρατίας της Βραζιλίας που εμφαίνονται στο παράρτημα.  2. Οι εισαγωγές που προέρχονται από τις εγκαταστάσεις αυτές εξακολουθούν να υπόκεινται στις κοινοτικές διατάξεις που θεσπίσθηκαν αλλού, στον κτηνιατρικό τομέα, ειδικά στο θέμα του υγειονομικού ελέγχου.   Άρθρο 2  1. Τα Κράτη μέλη απαγορεύουν την εισαγωγή των κατηγοριών νωπών κρεάτων που αναφέρονται στο άρθρο 1 παράγραφος 1 και προέρχονται από εγκαταστάσεις άλλες από αυτές που αποτελούν αντικείμενο του παραρτήματος.  2. Η απαγόρευση αυτή δεν εφαρμόζεται εν τούτοις μέχρι την 1η Μαΐου 1982 για τις εγκαταστάσεις που δεν εμφαίνονται μεν στο παράρτημα αλλά αναγνωρίζονται και προτείνονται επισήμως από τις αρχές της Βραζιλίας την 1η Ιουλίου 1981 κατ' εφαρμογή του άρθρου 4  παράγραφος 3 της οδηγίας 72/462/ΕΟΚ, εκτός αντιθέτου αποφάσεως λαμβανομένης έναντί τους, σύμφωνα με το άρθρο 4 παράγραφος 1 της προαναφερομένης οδηγίας, πριν από την 1η Μαΐου 1982.  Ο κατάλογος των εγκαταστάσεων αυτών ανακοινώνεται από την Επιτροπή στα Κράτη μέλη.   Άρθρο 3  Η παρούσα απόφαση αρχίζει να ισχύει την 1η Οκτωβρίου 1981.   Άρθρο 4  Η παρούσα απόφαση επανεξετάζεται και πιθανώς τροποποιείται πριν από την 1η Μαΐου 1982.   Άρθρο 5  Η παρούσα απόφαση απευθύνεται στα Κράτη μέλη.  Έγινε στις Βρυξέλλες, στις 28 Ιουλίου 1981.  Για την Επιτροπή Ο Πρόεδρος Gaston THORN  (1) ΕΕ αριθ. L 302 της 31. 12. 1972, σ. 28.      ΠΑΡΑΡΤΗΜΑ   ΚΑΤΑΛΟΓΟΣ ΕΓΚΑΤΑΣΤΑΣΕΩΝ   ID="1">  I. ΒΟΕΙΟ ΚΡΕΑΣ Α. Σφαγεία και εργαστήρια κοπής  "" ID="1">0005> ID="2">Cooperativa Rural Serrana Ltda, Tupanciret"a, Rio Grande do Sul"> ID="1">0226> ID="2">Frigorifico Bordon SA, Bage, Rio Grande do Sul"> ID="1">0385> ID="2">Frigorifico Mouran SA,  Andradina, S^ao Paulo"> ID="1">0458> ID="2">Frigorifico Uniao SA, Presidente Epitacio, S"ao Paulo"> ID="1">0834> ID="2">Frigorifico Kaiowa SA, Presidente Venceslau S"ao Paulo"> ID="1">0906> ID="2">Frigorifico T.Maia SA, Governador Valadares, Minas  Gerais"> ID="1">1602> ID="2">Bon Beef Industria e Comercio de Carnes, Vinhedo S"ao Paulo"> ID="1">1651> ID="2">Frigorifico Extremo Sul SA, Pelotas, Rio Grande do Sul"> ID="1">1926> ID="2">Frigorifico Anselmi SA, Industria de Carnes, Derivados e  Conservas, Pelotas, Rio Grande do Sul">  Β. Σφαγεία  "" ID="1">0076> ID="2">SA Frigorifico Anglo-Barretos, S"ao Paulo">  Γ. Εργαστήρια κοπής  "" ID="1">0001> ID="2">Cia de Alimentos do Brasil (COMABRA), Osasco, S"ao Paulo">  II. ΚΡΕΑΣ ΙΠΠΩΝ Σφαγεία και εργαστήρια κοπής  "" ID="1">0003> ID="2">Frigorifico Yukijirushi do Parana SA, Curitiba-Parana"> ID="1">0924> ID="2">Matadouro e Frigorifico Industrial SA, MAFISA, Belo Jardim-Rernambuco">  III. ΨΥΚΤΙΚΟΙ ΧΩΡΟΙ ΑΠΟΘΗΚΕΥΣΕΩΣ  "" ID="1">0072> ID="2">Cefri Centrais de Estocagem Frigorificada Ltda, Mairinque, Sa"o Paulo"> ID="1">0078> ID="2">Interfrio SA Comercial e Industrial, Pelotas, Rio Grande do Sul"> ID="1">0535> ID="2">Matadouro e  Frigorifico Industrial SA (MAFISA), Recife Pernambuco"> ID="1">0933> ID="2">Companhia Brasileira de Armazenamento, (CIBRAZEM), Rio de Janeiro"> ID="1">0966> ID="2">C.Sola, Comercio e Exportac"ao SA, Tr^es Rios, Rio de Janeiro"> ID="1">1075>  ID="2">Frigorifico de Cotia SA, Santos, S"ao Paulo"> ID="1">1127> ID="2">Companhia Brasileira de Armazenamento, (CIBRAZEM), Curitiba, Parana"> ID="1">1599> ID="2">Martini Meat SA, Comercio, Importac"ao e Exportac"ao de Carnes, Paranagua, Parana">  ID="1">1945> ID="2">Departamento Estadual de Portos Rios e Canais, Rio Grande, Rio Grande do Sul"> ID="1">1958> ID="2">Avante SA Produtos Alimenticios, Santos, S"ao Paulo"> ID="1">2176> ID="2">Frimorite Frigorifico Ltda, S"ao Goncalo, Rio de  Janeiro">>


Avis juridique important

|

32000D0604

2000/604/ΕΚ: Απόφαση του Συμβουλίου, της 29ης Σεπτεμβρίου 2000, σχετικά με τη σύνθεση και το καταστατικό της Επιτροπής Οικονομικής Πολιτικής

Επίσημη Εφημερίδα αριθ. L 257 της 11/10/2000 σ. 0028 - 0031

Απόφαση του Συμβουλίουτης 29ης Σεπτεμβρίου 2000σχετικά με τη σύνθεση και το καταστατικό της Επιτροπής Οικονομικής Πολιτικής(2000/604/ΕΚ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 209,τη γνώμη της Επιτροπής,Εκτιμώντας τα ακόλουθα:(1) Η επιτροπή οικονομικής πολιτικής (εφεξής "επιτροπή") συνεστήθη με την απόφαση 74/122/ΕΟΚ του Συμβουλίου(1).(2) Η επιτροπή άσκησε, μέχρι σήμερα, όλα τα καθήκοντα που είχαν ανατεθεί στην επιτροπή βραχυπρόθεσμης οικονομικής πολιτικής, η οποία συνεστήθη με την απόφαση του Συμβουλίου, της 9ης Μαρτίου 1960, σχετικά με το συντονισμό των συγκυριακών πολιτικών των κρατών μελών(2), στην επιτροπή δημοσιονομικής πολιτικής, η οποία συνεστήθη με την απόφαση του Συμβουλίου, της 8ης Μαΐου 1964, σχετικά με τη συνεργασία μεταξύ των αρμόδιων υπουργείων των κρατών μελών στον τομέα της δημοσιονομικής πολιτικής(3) και στην επιτροπή μεσοπρόθεσμης οικονομικής πολιτικής, η οποία συνεστήθη με την απόφαση του Συμβουλίου, της 15ης Απριλίου 1964, για τη σύσταση επιτροπής μεσοπρόθεσμης οικονομικής πολιτικής(4).(3) Η επιτροπή προβλέπεται από το άρθρο 272 της συνθήκης.(4) Το καταστατικό της επιτροπής θα πρέπει να αντικατοπτρίζει το νέο θεσμικό περιβάλλον, το οποίο δημιουργήθηκε από την είσοδο στο τρίτο στάδιο της οικονομικής και νομισματικής ένωσης· κρίνεται σκόπιμη η διατήρηση της βασικής δομής της επιτροπής επιφέροντας, ταυτόχρονα, τις αναγκαίες προσαρμογές για τη βελτίωση της λειτουργίας της και την επακριβέστερη περιγραφή των καθηκόντων της.(5) Τα καθήκοντα που ανατίθενται στην επιτροπή δεν θίγουν το δικαίωμα της Επιτροπής να διατυπώνει συστάσεις ή να εκδίδει γνώμες για θέματα τα οποία προβλέπονται στη συνθήκη.(6) Η εισαγωγή του ευρώ ενισχύει την ανάγκη στενού συντονισμού των οικονομικών πολιτικών και σταθερής σύγκλισης των οικονομικών επιδόσεων των κρατών μελών σύμφωνα με το ψήφισμα του Ευρωπαϊκού Συμβουλίου, της 13ης Δεκεμβρίου 1997, για το συντονισμό της οικονομικής πολιτικής κατά το τρίτο στάδιο της οικονομικής και νομισματικής ένωσης(5), ο ενισχυμένος συντονισμός της οικονομικής πολιτικής θα πρέπει να περιλαμβάνει στενότερη παρακολούθηση των μακροοικονομικών εξελίξεων στα κράτη μέλη και των διαρθρωτικών πολιτικών των κρατών μελών στις αγορές εργασίας, προϊόντων και υπηρεσιών καθώς επίσης και των τάσεων του κόστους και των τιμών, ιδίως στο μέτρο που επηρεάζουν τις δυνατότητες επίτευξης βιώσιμης και μη πληθωριστικής ανάπτυξης και δημιουργίας θέσεων εργασίας.(7) Οι γενικοί προσανατολισμοί οικονομικής πολιτικής και η διαδικασία πολυμερούς εποπτείας που προβλέπονται από το άρθρο 99 της συνθήκης αποτελούν το επίκεντρο του συντονισμού της οικονομικής πολιτικής με την επιφύλαξη των καθηκόντων της οικονομικής και δημοσιονομικής επιτροπής, η επιτροπή θα πρέπει να συμβάλλει στη διαμόρφωση των προσανατολισμών και της διαδικασίας πολυμερούς εποπτείας στους τομείς που αναφέρονται στην παρούσα απόφαση.(8) Το Ευρωπαϊκό Συμβούλιο, κατά τη σύνοδό του στο Κάρντιφ στις 16 Ιουνίου 1998, επικρότησε την απόφαση του Συμβουλίου Ecofin και των συνελθόντων, στο πλαίσιο του εν λόγω Συμβουλίου υπουργών, την 1η Μαΐου 1998(6) για τη θέσπιση απλουστευμένης διαδικασίας, τηρουμένης πλήρως της αρχής της επικουρικότητας, για την παρακολούθηση της προόδου σχετικά με την οικονομική μεταρρύθμιση.(9) Το ψήφισμα του Ευρωπαϊκού Συμβουλίου, στις 3 και 4 Ιουνίου 1999, καθιερώνει διαδικασία μακροοικονομικού διαλόγου σε κοινοτικό επίπεδο· ο μακροοικονομικός αυτός διάλογος αποσκοπεί στη βελτίωση της αλληλεπίδρασης μεταξύ των μισθολογικών εξελίξεων και των μακροοικονομικών πολιτικών· το Ευρωπαϊκό Συμβούλιο κατέληξε στο συμπέρασμα ότι ο μακροοικονομικός διάλογος σε τεχνικό επίπεδο θα πρέπει να διεξάγεται από ομάδα εργασίας η οποία θα συσταθεί στο πλαίσιο της επιτροπής σε συνεργασία με την επιτροπή απασχόλησης και αγοράς εργασίας και με τη συμμετοχή αντιπροσώπων και των δύο επιτροπών (συμπεριλαμβανομένης της Ευρωπαϊκής Κεντρικής Τράπεζας), της Επιτροπής και της μακροοικονομικής ομάδας του κοινωνικού διαλόγου· η επιτροπή θα πρέπει, ιδίως, να διοργανώσει τη συμβολή των αντιπροσώπων των κυβερνήσεων στο διάλογο στο επίπεδο αυτό.(10) Το ψήφισμα του Ευρωπαϊκού Συμβουλίου, της 16ης Ιουνίου 1997, σχετικά με την ανάπτυξη και την απασχόληση(7), ζητά τον ενισχυμένο συντονισμό των οικονομικών πολιτικών που θα συμπληρώσει τη διαδικασία που προβλέπεται στο νέο τίτλο περί απασχόλησης της συνθήκης και τη στενή συνεργασία της επιτροπής απασχόλησης με την επιτροπή.(11) Η συνθήκη προβλέπει τη σύσταση οικονομικής και δημοσιονομικής επιτροπής· τα καθήκοντα της οικονομικής και δημοσιονομικής επιτροπής εκτίθενται στο άρθρο 114 παράγραφος 2 της συνθήκης· το καταστατικό της οικονομικής και δημοσιονομικής επιτροπής υιοθετήθηκε με απόφαση του Συμβουλίου της 31ης Δεκεμβρίου 1998(8)· η επιτροπή θα πρέπει να εργάζεται σε στενή συνεργασία με την οικονομική και δημοσιονομική επιτροπή όταν επικουρεί το Συμβούλιο.(12) Η συνθήκη προβλέπει τη σύσταση επιτροπής απασχόλησης· απαιτείται επίσης στενή συνεργασία με την επιτροπή.(13) Η περιγραφή των καθηκόντων της επιτροπής δεν θίγει τυχόν μελλοντικό παράγωγο δίκαιο για τη διαδικασία πολυμερούς εποπτείας, η οποία προβλέπεται από το άρθρο 99 παράγραφος 5 της συνθήκης.(14) Τα κράτη μέλη, η Επιτροπή και η Ευρωπαϊκή Κεντρική Τράπεζα θα πρέπει να εκπροσωπούνται δεόντως στην επιτροπή, διορίζοντας, καθένα, τέσσερα μέλη.(15) Τα μέλη της επιτροπής θα πρέπει να διορίζονται υπό την προσωπική τους ιδιότητα και να καθοδηγούνται, κατά την εκτέλεση των καθηκόντων τους, από τα γενικά συμφέροντα της Κοινότητας.(16) Ο πρόεδρος της επιτροπής θα πρέπει να εκλέγεται για περίοδο δύο ετών· κατά κανόνα, η θητεία αυτή δεν θα πρέπει να ανανεώνεται· θα πρέπει να είναι δυνατή η παράτασή της σε περίπτωση που δεν υπάρχει άλλος υποψήφιος για την προεδρία.(17) Η ιδιότητα του μέλους της επιτροπής υπαλλήλων της Ευρωπαϊκής Κεντρικής Τράπεζας και των εθνικών κεντρικών τραπεζών ισχύει με την επιφύλαξη του άρθρου 108 της συνθήκης,ΑΠΟΦΑΣΙΖΕΙ:Άρθρο 1Το καταστατικό της επιτροπής οικονομικής πολιτικής ("επιτροπή"), η οποία προβλέπεται στο άρθρο 272 της συνθήκης, θεσπίζεται.Το κείμενο του καταστατικού περιλαμβάνεται στο παράρτημα.Άρθρο 2Η απόφαση 74/122/ΕΟΚ καταργείται.Άρθρο 3Η παρούσα απόφαση παράγει αποτελέσματα από την επομένη ημέρα της δημοσίευσής της.Βρυξέλλες, 29 Σεπτεμβρίου 2000.Για το ΣυμβούλιοΟ ΠρόεδροςL. Fabius(1) ΕΕ L 63 της 5.3.1974, σ. 21.(2) ΕΕ 31 της 9.5.1960, σ. 764/60.(3) ΕΕ 77 της 21.5.1964, σ. 1205/64.(4) ΕΕ 64 της 22.4.1964, σ. 1031/64.(5) ΕΕ C 35 της 2.2.1998, σ. 1.(6) ΕΕ L 139 της 11.5.1998, σ. 28.(7) ΕΕ C 236 της 2.8.1997, σ. 3.(8) ΕΕ L 5 της 9.1.1999, σ. 71.ΠΑΡΑΡΤΗΜΑΚαταστατικό της Επιτροπής Οικονομικής ΠολιτικήςΜΕΡΟΣ ΙΚΑΘΗΚΟΝΤΑ ΤΗΣ ΕΠΙΤΡΟΠΗΣΆρθρο 11. Με την επιφύλαξη των άρθρων 114 και 207 της συνθήκης, η επιτροπή οικονομικής πολιτικής (εφεξής "επιτροπή"), συμβάλλει στην προετοιμασία των εργασιών του Συμβουλίου για τον συντονισμό των οικονομικών πολιτικών των κρατών μελών και της Κοινότητας και παρέχει συμβουλές στην Επιτροπή και στο Συμβούλιο.2. Η επιτροπή συμβάλλει στην προετοιμασία των εργασιών του Συμβουλίου παρέχοντας οικονομικές αναλύσεις και γνώμες για τη μεθοδολογία και διαμορφώνοντας σχέδια συστάσεων πολιτικής, ιδίως όσον αφορά τις διαρθρωτικές πολιτικές για τη βελτίωση των δυνατοτήτων ανάπτυξης και απασχόλησης στην Κοινότητα. Στο πλαίσιο αυτό, επικεντρώνει τις εργασίες της στα ακόλουθα θέματα:- τη λειτουργία της αγοράς αγαθών, της κεφαλαιαγοράς και των αγορών υπηρεσιών και εργασίας, συμπεριλαμβανομένων των μισθολογικών εξελίξεων και των εξελίξεων στον τομέα της παραγωγικότητας, της απασχόλησης και της ανταγωνιστικότητας,- το ρόλο και την αποτελεσματικότητα του δημόσιου τομέα και τη μακροπρόθεσμη βιωσιμότητα των δημόσιων οικονομικών,- τις ευρύτερες επιπτώσεις συγκεκριμένων πολιτικών στην οικονομία, όπως εκείνων που σχετίζονται με το περιβάλλον, την έρευνα και την ανάπτυξη καθώς και την κοινωνική συνοχή.3. Στους προαναφερόμενους τομείς, η επιτροπή, με την επιφύλαξη των άρθρων 114 και 207 της συνθήκης, παρέχει στήριξη στις εργασίες του Συμβουλίου, ιδίως κατά την κατάρτιση των γενικών προσανατολισμών οικονομικών πολιτικών και συμβάλλει στη διαδικασία της πολυμερούς εποπτείας που αναφέρεται στο άρθρο 99 παράγραφος 3 της συνθήκης. Στα πλαίσια αυτά, η επιτροπή προβαίνει σε τακτική ανά χώρα επισκόπηση, η οποία επικεντρώνεται ιδίως στις διαρθρωτικές μεταρρυθμίσεις στα κράτη μέλη.4. Με την επιφύλαξη των άρθρων 130 και 207 της συνθήκης, η επιτροπή συμβάλλει στις εργασίες του Συμβουλίου, δυνάμει του τίτλου περί απασχόλησης της συνθήκης.5. Η επιτροπή επικουρεί την οικονομική και δημοσιονομική επιτροπή, ιδίως στην κατάρτιση εκθέσεων όσον αφορά τις βραχυπρόθεσμες και μεσοπρόθεσμες μακροοικονομικές εξελίξεις στα κράτη μέλη και την Κοινότητα, παρέχοντας αναλύσεις και γνώμες κυρίως για θέματα μεθοδολογίας σχετικά με την αλληλεπίδραση μεταξύ διαρθρωτικών και μακροοικονομικών πολιτικών και για τις μισθολογικές εξελίξεις στα κράτη μέλη και την Κοινότητα.6. Η επιτροπή παρέχει το πλαίσιο εντός του οποίου διεξάγεται, σε τεχνικό επίπεδο, ο μακροοικονομικός διάλογος στον οποίο συμμετέχουν εκπρόσωποι της επιτροπής (συμπεριλαμβανομένης της Ευρωπαϊκής Κεντρικής Τράπεζας), της οικονομικής και δημοσιονομικής επιτροπής, της επιτροπής απασχόλησης, της Επιτροπής και των κοινωνικών εταίρων.7. Η Επιτροπή ζητά τη γνώμη της επιτροπής όσον αφορά την κατ' ανώτατο όριο αύξηση των μη υποχρεωτικών δαπανών του γενικού προϋπολογισμού της Ευρωπαϊκής Ένωσης, όπως προβλέπεται από το άρθρο 272 της συνθήκης.Άρθρο 2Η επιτροπή διατυπώνει γνώμες, μετά από αίτηση του Συμβουλίου, της Επιτροπής, της οικονομικής και δημοσιονομικής επιτροπής, ή με δική της πρωτοβουλία.Άρθρο 3Κατά την εκπλήρωση των καθηκόντων της, η επιτροπή εργάζεται σε στενή συνεννόηση με την οικονομική και δημοσιονομική επιτροπή για την υποβολή εκθέσεων στο Συμβούλιο. Η επιτροπή, συμμετέχοντας στην προετοιμασία των γενικών προσανατολισμών οικονομικής πολιτικής, υποβάλλει έκθεση στην οικονομική και δημοσιονομική επιτροπή. Συντονίζει τις εργασίες της με την επιτροπή απασχόλησης και άλλες επιτροπές ή ομάδες εργασίας κατά την προετοιμασία των εργασιών του Συμβουλίου στους τομείς όπου αυτές οι επιτροπές ή ομάδες εργασίας είναι αρμόδιες.ΜΕΡΟΣ ΙΙΣΥΝΘΕΣΗΆρθρο 41. Κάθε κράτος μέλος, η Επιτροπή και η Ευρωπαϊκή Κεντρική Τράπεζα διορίζουν από τέσσερα μέλη στην επιτροπή.2. Τα μέλη της επιτροπής επιλέγονται μεταξύ ανωτέρων υπαλλήλων που διαθέτουν εξέχουσες ικανότητες στον τομέα της διαμόρφωσης της οικονομικής και διαρθρωτικής πολιτικής.Άρθρο 5Τα μέλη της επιτροπής καθοδηγούνται, κατά την εκτέλεση των καθηκόντων τους, από το γενικό συμφέρον της Κοινότητας.ΜΕΡΟΣ ΙΙΙΠΡΟΕΔΡΟΣ ΚΑΙ ΓΡΑΜΜΑΤΕΙΑΆρθρο 61. Η επιτροπή εκλέγει μεταξύ των μελών της, με πλειοψηφία των μελών της, τον πρόεδρό της και μέχρι τρεις αντιπροέδρους για περίοδο δύο ετών. Κατά κανόνα, η διετής αυτή θητεία δεν ανανεώνεται.2. Ο/Η πρόεδρος μεταβιβάζει το δικαίωμα ψήφου του/της σε άλλο μέλος της αντιπροσωπείας του/της.Άρθρο 7Σε περίπτωση κωλύματος άσκησης των καθηκόντων του/της, ο/η πρόεδρος αντικαθίσταται από αντιπρόεδρο της επιτροπής.Άρθρο 81. Η επιτροπή επικουρείται από γραμματεία της οποίας προΐσταται γραμματέας. Ο/Η γραμματέας και το προσωπικό της γραμματείας το οποίο απαιτείται για την εκτέλεση του έργου της, παρέχονται από την Επιτροπή. Ο/Η γραμματέας διορίζεται από την Επιτροπή μετά από διαβούλευση με την επιτροπή. Ο/Η γραμματέας και το προσωπικό του/της ενεργούν βάσει οδηγιών της επιτροπής κατά την εκτέλεση των έναντι αυτής καθηκόντων τους.2. Οι δαπάνες της επιτροπής περιλαμβάνονται στις δημοσιονομικές προβλέψεις της Επιτροπής.ΜΕΡΟΣ IVΔΙΑΔΙΚΑΣΙΑΆρθρο 9Οι γνώμες ή οι εκθέσεις θεσπίζονται με πλειοψηφία των μελών, στις περιπτώσεις που έχει ζητηθεί ψηφοφορία. Κάθε μέλος διαθέτει μία ψήφο. Ωστόσο, όταν δίνεται συμβουλή ή γνώμη για θέματα επί των οποίων ενδέχεται να λάβει αργότερα απόφαση το Συμβούλιο, τα μέλη που προέρχονται από τις κεντρικές τράπεζες και την Επιτροπή μπορούν να συμμετέχουν πλήρως στις συζητήσεις, αλλά δεν συμμετέχουν στη ψηφοφορία. Η επιτροπή δίνει επίσης αναφορά για τις μειοψηφούσες ή διαφωνούσες γνώμες που διατυπώνονται κατά τις συζητήσεις.Άρθρο 10Κατά κανόνα, μόνον τα μέλη μπορούν να λαμβάνουν το λόγο κατά τις συνεδριάσεις της επιτροπής. Σε έκτακτες περιπτώσεις, ο/η πρόεδρος είναι δυνατόν να συμφωνήσει για εναλλακτικές ρυθμίσεις.Άρθρο 11Η επιτροπή δύναται να αναθέτει τη μελέτη συγκεκριμένων θεμάτων σε υποεπιτροπές ή ομάδες εργασίας. Η προεδρία των ομάδων και υποεπιτροπών αυτών ασκείται από μέλος της επιτροπής, το οποίο διορίζεται από αυτήν.Άρθρο 12Η επιτροπή, οι υποεπιτροπές ή οι ομάδες εργασίας μπορούν να ζητούν τη συνδρομή εμπειρογνωμόνων.Άρθρο 13Η επιτροπή συγκαλείται από τον/την πρόεδρο μετά από δική του/της πρωτοβουλία ή εάν το ζητήσουν το Συμβούλιο, η Επιτροπή ή τουλάχιστον πέντε μέλη.Άρθρο 141. Κατά κανόνα, ο/η πρόεδρος εκπροσωπεί την επιτροπή. Ειδικότερα, ο/η πρόεδρος εφόσον εξουσιοδοτηθεί από την επιτροπή, δύναται να αναφέρεται σε συζητήσεις και να προβαίνει σε προφορικές παρατηρήσεις για γνώμες ή εκθέσεις που εκπονεί η επιτροπή.2. Ο/Η πρόεδρος της Επιτροπής είναι αρμόδιος(-α) για τη διατήρηση των σχέσεων της επιτροπής με το Ευρωπαϊκό Κοινοβούλιο, το οποίο πρέπει να τηρείται ενήμερο των εργασιών της, όπως ενδείκνυται.Άρθρο 151. Οι εργασίες της επιτροπής είναι εμπιστευτικές, εκτός εάν αποφασισθεί άλλως. Το ίδιο ισχύει και για τις εργασίες των υποεπιτροπών της ή των ομάδων εργασίας.2. Οι εκθέσεις ή οι γνώμες που εκπονεί η επιτροπή δημοσιοποιούνται μετά τη διαβίβασή τους στον αποστολέα εκτός εάν υπάρχουν υπερισχύοντες λόγοι για να κρατηθούν εμπιστευτικές.Άρθρο 16Η επιτροπή καταρτίζει τον κανονισμό λειτουργίας της.


title: Απόφαση (ΕΕ) 2015/1680 του Ευρωπαϊκού Κοινοβουλίου, της 29ης Απριλίου 2015, σχετικά με το κλείσιμο των λογαριασμών του Ευρωπαϊκού Οργανισμού για την Ασφάλεια και την Υγεία στην Εργασία για το οικονομικό έτος 2013

text:
               30.9.2015

               EL

               Επίσημη Εφημερίδα της Ευρωπαϊκής Ένωσης

               L 255/323

      ΑΠΟΦΑΣΗ (ΕΕ) 2015/1680 ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ
      της 29ης Απριλίου 2015
      σχετικά με το κλείσιμο των λογαριασμών του Ευρωπαϊκού Οργανισμού για την Ασφάλεια και την Υγεία στην Εργασία για το οικονομικό έτος 2013
      ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,

                  —

                  έχοντας υπόψη τους οριστικούς ετήσιους λογαριασμούς του Ευρωπαϊκού Οργανισμού για την Ασφάλεια και την Υγεία στην Εργασία για το οικονομικό έτος 2013,

                  —

                  έχοντας υπόψη την έκθεση του Ελεγκτικού Συνεδρίου για τους ετήσιους λογαριασμούς του Ευρωπαϊκού Οργανισμού για την Ασφάλεια και την Υγεία στην Εργασία για το οικονομικό έτος 2013, που συνοδεύεται από τις απαντήσεις του Οργανισμού (1),

                  —

                  έχοντας υπόψη τη δήλωση αξιοπιστίας (2) η οποία βεβαιώνει την ακρίβεια των λογαριασμών και τη νομιμότητα και κανονικότητα των σχετικών πράξεων, την οποία ενεχείρισε το Ελεγκτικό Συνέδριο για το οικονομικό έτος 2013, σύμφωνα με το άρθρο 287 της Συνθήκης για τη λειτουργία της Ευρωπαϊκής Ένωσης,

                  —

                  έχοντας υπόψη τη σύσταση του Συμβουλίου, της 17ης Φεβρουαρίου 2015, σχετικά με τη χορήγηση απαλλαγής στον Οργανισμό όσον αφορά την εκτέλεση του προϋπολογισμού για το οικονομικό έτος 2013 (05304/2015 — C8-0054/2015),

                  —

                  έχοντας υπόψη το άρθρο 319 της Συνθήκης για τη λειτουργία της Ευρωπαϊκής Ένωσης,

                  —

                  έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στον γενικό προϋπολογισμό των Ευρωπαϊκών Κοινοτήτων (3),

                  —

                  έχοντας υπόψη τον κανονισμό (ΕΕ, Ευρατόμ) αριθ. 966/2012 του Ευρωπαϊκού Κοινοβουλίου και του Συμβουλίου, της 25ης Οκτωβρίου 2012, σχετικά με τους δημοσιονομικούς κανόνες που εφαρμόζονται στον γενικό προϋπολογισμό της Ένωσης και την κατάργηση του κανονισμού (ΕΚ, Ευρατόμ) αριθ. 1605/2002 του Συμβουλίου (4), και συγκεκριμένα το άρθρο 208,

                  —

                  έχοντας υπόψη τον κανονισμό (ΕΚ) αριθ. 2062/94 του Συμβουλίου, της 18ης Ιουλίου 1994, σχετικά με την ίδρυση ευρωπαϊκού οργανισμού για την ασφάλεια και την υγεία στην εργασία (5), και ιδίως το άρθρο 14,

                  —

                  έχοντας υπόψη τον κανονισμό (ΕΚ, Ευρατόμ) αριθ. 2343/2002 της Επιτροπής, της 19ης Νοεμβρίου 2002, για τη θέσπιση δημοσιονομικού κανονισμού πλαισίου για τους κοινοτικούς οργανισμούς του άρθρου 185 του κανονισμού (ΕΚ, Ευρατόμ) αριθ. 1605/2002 ο οποίος θεσπίζει τον δημοσιονομικό κανονισμό που εφαρμόζεται στον γενικό προϋπολογισμό των Ευρωπαϊκών Κοινοτήτων (6),

                  —

                  έχοντας υπόψη τον κατ' εξουσιοδότηση κανονισμό (ΕΕ) αριθ. 1271/2013 της Επιτροπής, της 30ής Σεπτεμβρίου 2013, για τη θέσπιση του δημοσιονομικού κανονισμού-πλαισίου για τους οργανισμούς που αναφέρονται στο άρθρο 208 του κανονισμού (ΕΕ, Ευρατόμ) αριθ. 966/2012 του Ευρωπαϊκού Κοινοβουλίου και του Συμβουλίου (7), και ιδίως το άρθρο 108,

                  —

                  έχοντας υπόψη το άρθρο 94 και το παράρτημα V του Κανονισμού του,

                  —

                  έχοντας υπόψη την έκθεση της Επιτροπής Ελέγχου του Προϋπολογισμού και τη γνωμοδότηση της Επιτροπής Απασχόλησης και Κοινωνικών Υποθέσεων (A8-0076/2015),

         1.

            διαπιστώνει ότι οι οριστικοί ετήσιοι λογαριασμοί του Ευρωπαϊκού Οργανισμού για την Ασφάλεια και την Υγεία στην Εργασία αντιστοιχούν στους λογαριασμούς που επισυνάπτονται στην έκθεση του Ελεγκτικού Συνεδρίου·

         2.

            εγκρίνει το κλείσιμο των λογαριασμών του Ευρωπαϊκού Οργανισμού για την Ασφάλεια και την Υγεία στην Εργασία για το οικονομικό έτος 2013·

         3.

            αναθέτει στον Πρόεδρό του να διαβιβάσει την παρούσα απόφαση στον διευθυντή του Ευρωπαϊκού Οργανισμού για την Ασφάλεια και την Υγεία στην Εργασία, στο Συμβούλιο, στην Επιτροπή και στο Ελεγκτικό Συνέδριο, και να μεριμνήσει για τη δημοσίευσή της στην Επίσημη Εφημερίδα της Ευρωπαϊκής Ένωσης (σειρά L).

               Ο Πρόεδρος

            Martin SCHULZ

               Ο Γενικός Γραμματέας

            Klaus WELLE

         (1)  ΕΕ C 442 της 10.12.2014, σ. 340.

         (2)  Βλέπε υποσημείωση 1.

         (3)  ΕΕ L 248 της 16.9.2002, σ. 1.

         (4)  ΕΕ L 298 της 26.10.2012, σ. 1.

         (5)  ΕΕ L 216 της 20.8.1994, σ. 1.

         (6)  ΕΕ L 357 της 31.12.2002, σ. 72.

         (7)  ΕΕ L 328 της 7.12.2013, σ. 42.


title: Απόφαση (ΕΕ) 2015/471 του Ευρωπαϊκού Κοινοβουλίου και του Συμβουλίου, της 11ης Μαρτίου 2015 , σχετικά με την κινητοποίηση του Ευρωπαϊκού Ταμείου Προσαρμογής στην Παγκοσμιοποίηση (αίτηση EGF/2014/011 BE/Caterpillar, από το Βέλγιο)

text:
               20.3.2015

               EL

               Επίσημη Εφημερίδα της Ευρωπαϊκής Ένωσης

               L 76/58

         ΑΠΌΦΑΣΗ (ΕΕ) 2015/471 ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ ΚΑΙ ΤΟΥ ΣΥΜΒΟΥΛΊΟΥ
   της 11ης Μαρτίου 2015
   σχετικά με την κινητοποίηση του Ευρωπαϊκού Ταμείου Προσαρμογής στην Παγκοσμιοποίηση (αίτηση EGF/2014/011 BE/Caterpillar, από το Βέλγιο)
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1309/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για το Ευρωπαϊκό Ταμείο Προσαρμογής στην Παγκοσμιοποίηση (2014-2020) και την κατάργηση του κανονισμού (ΕΚ) αριθ. 1927/2006 (1), και ιδίως το άρθρο 15 παράγραφος 4,
   Έχοντας υπόψη τη διοργανική συμφωνία, της 2ας Δεκεμβρίου 2013, μεταξύ του Ευρωπαϊκού Κοινοβουλίου, του Συμβουλίου και της Επιτροπής για τη δημοσιονομική πειθαρχία, τη συνεργασία σε δημοσιονομικά θέματα και τη χρηστή δημοσιονομική διαχείριση (2), και ιδίως το σημείο 13,
   Έχοντας υπόψη την πρόταση της Ευρωπαϊκής Επιτροπής,
   Εκτιμώντας τα ακόλουθα:

               (1)

               Το Ευρωπαϊκό Ταμείο Προσαρμογής στην Παγκοσμιοποίηση (ΕΤΠ) συστάθηκε για να παρέχει στήριξη στους εργαζομένους που απολύονται και στους μη μισθωτούς των οποίων η δραστηριότητα έχει παύσει ως αποτέλεσμα μεγάλων διαρθρωτικών αλλαγών στη μορφή του παγκόσμιου εμπορίου που οφείλονται στην παγκοσμιοποίηση, ως αποτέλεσμα συνέχισης της παγκόσμιας χρηματοπιστωτικής και οικονομικής κρίσης που αναφέρεται στον κανονισμό (ΕΚ) αριθ. 546/2009 (3) ή ως αποτέλεσμα μιας νέας παγκόσμιας χρηματοπιστωτικής και οικονομικής κρίσης, και για να τους βοηθήσει να επανενταχθούν στην αγορά εργασίας.

               (2)

               Το άρθρο 12 του κανονισμού (ΕΕ, Ευρατόμ) αριθ. 1311/2013 του Συμβουλίου (4) επιτρέπει την κινητοποίηση του Ταμείου εντός ενός μεγίστου ετήσιου ποσού 150 εκατ. EUR (τιμές 2011).

               (3)

               Το Βέλγιο υπέβαλε αίτηση για την κινητοποίηση του ΕΤΠ, όσον αφορά τις απολύσεις στην εταιρεία Caterpillar Belgium SA στο Βέλγιο στις 22 Ιουλίου 2014 και τη συμπλήρωσε με πρόσθετες πληροφορίες όπως προβλέπεται στο άρθρο 8 παράγραφος 3 του κανονισμού (ΕΕ) αριθ. 1309/2013. Η εν λόγω αίτηση πληροί τις απαιτήσεις που ισχύουν για τον καθορισμό χρηματοδοτικής συνεισφοράς από το ΕΤΠ, όπως ορίζονται στο άρθρο 13 του κανονισμού (ΕΕ) αριθ. 1309/2013.

               (4)

               Συνεπώς, θα πρέπει να κινητοποιηθεί το ΕΤΠ για τη χορήγηση χρηματοδοτικής συνεισφοράς ποσού 1 222 854 EUR για την αίτηση που υπέβαλε το Βέλγιο,

         ΕΞΕΔΩΣΑΝ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Στο πλαίσιο του γενικού προϋπολογισμού της Ευρωπαϊκής Ένωσης για το οικονομικό έτος 2015, κινητοποιείται το Ευρωπαϊκό Ταμείο Προσαρμογής στην Παγκοσμιοποίηση για την παροχή ποσού 1 222 854 EUR σε πιστώσεις ανάληψης υποχρεώσεων και σε πιστώσεις πληρωμών.
   Άρθρο 2
   Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης.

      Στρασβούργο, 11 Μαρτίου 2015.

            Για το Ευρωπαϊκό Κοινοβούλιο

            Ο Πρόεδρος

         M. SCHULZ

            Για το Συμβούλιο

            Η Πρόεδρος

         Z. KALNIŅA-LUKAŠEVICA

      (1)  ΕΕ L 347 της 20.12.2013, σ. 855.

      (2)  ΕΕ C 373 της 20.12.2013, σ. 1.

      (3)  Κανονισμός (ΕΚ) αριθ. 546/2009 του Ευρωπαϊκού Κοινοβουλίου και του Συμβουλίου, της 18ης Ιουνίου 2009, για την τροποποίηση του κανονισμού (ΕΚ) αριθ. 1927/2006 σχετικά με τη σύσταση του ευρωπαϊκού ταμείου προσαρμογής στην παγκοσμιοποίηση (ΕΕ L 167 της 29.6.2009, σ. 26).

      (4)  Κανονισμός (ΕΕ, Ευρατόμ) αριθ. 1311/2013 του Συμβουλίου, της 2ας Δεκεμβρίου 2013, για τον καθορισμό του πολυετούς δημοσιονομικού πλαισίου για την περίοδο 2014-2020 (ΕΕ L 347 της 20.12.2013, σ. 884).


title: Απόφαση (ΚΕΠΠΑ) 2015/739 του Συμβουλίου, της 7ης Μαΐου 2015, για την τροποποίηση της απόφασης 2013/798/ΚΕΠΠΑ για την επιβολή περιοριστικών μέτρων κατά της Κεντροαφρικανικής Δημοκρατίας

text:
               8.5.2015

               EL

               Επίσημη Εφημερίδα της Ευρωπαϊκής Ένωσης

               L 117/49

         ΑΠΌΦΑΣΗ (ΚΕΠΠΑ) 2015/739 ΤΟΥ ΣΥΜΒΟΥΛΊΟΥ
   της 7ης Μαΐου 2015
   για την τροποποίηση της απόφασης 2013/798/ΚΕΠΠΑ για την επιβολή περιοριστικών μέτρων κατά της Κεντροαφρικανικής Δημοκρατίας
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη της Ευρωπαϊκής Ένωσης, και ιδίως το άρθρο 29,
   Εκτιμώντας τα ακόλουθα:

               (1)

               Στις 23 Δεκεμβρίου 2013, το Συμβούλιο εξέδωσε την απόφαση 2013/798/ΚΕΠΠΑ (1), μετά την έκδοση της απόφασης του Συμβουλίου Ασφαλείας των Ηνωμένων Εθνών (ΑΣΑΗΕ) 2127 (2013).

               (2)

               Στις 22 Ιανουαρίου 2015, το Συμβούλιο Ασφαλείας των Ηνωμένων Εθνών εξέδωσε την απόφαση 2196 (2015).

               (3)

               Η ΑΣΑΗΕ 2196 (2015) προβλέπει ορισμένες τροποποιήσεις στα κριτήρια για τους περιορισμούς εισδοχής και τη δέσμευση κεφαλαίων και οικονομικών πόρων για πρόσωπα ή οντότητες που κατονομάζει η επιτροπή που συστάθηκε δυνάμει της παραγράφου 57 της ΑΣΑΗΕ 2127 (2013).

               (4)

               Απαιτείται περαιτέρω ενωσιακή δράση προκειμένου να εφαρμοστούν ορισμένες τροποποιήσεις.

               (5)

               Η απόφαση 2013/798/ΚΕΠΠΑ θα πρέπει, επομένως, να τροποποιηθεί αναλόγως,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η απόφαση 2013/798/ΚΕΠΠΑ του Συμβουλίου τροποποιείται ως εξής:

               1)

               παρεμβάλλεται το ακόλουθο άρθρο:
               «Άρθρο 1α
               Τα κράτη μέλη, όταν ανακαλύπτουν είδη των οποίων η προμήθεια, η πώληση, η μεταφορά ή η εξαγωγή απαγορεύεται δυνάμει του άρθρου 1, προβαίνουν στην κατάσχεση, καταχώριση και απόσυρσή τους (όπως μέσω της καταστροφής, της αχρήστευσης, της αποθήκευσης ή της μεταφοράς τους με σκοπό την απόσυρσή τους σε κράτος διαφορετικό των κρατών προέλευσης ή προορισμού).».

               2)

               Στο άρθρο 2 παράγραφος 1, το στοιχείο α) αντικαθίσταται από το ακόλουθο κείμενο:

                           «α)

                           στην πώληση, την προμήθεια, τη μεταφορά ή την εξαγωγή όπλων και συναφούς υλικού και στην παροχή συναφούς τεχνικής βοήθειας ή χρηματοδότησης και χρηματοδοτικής βοήθειας, που προορίζονται αποκλειστικά για την παροχή στήριξης στην Πολυδιάστατη Ολοκληρωμένη Αποστολή Σταθεροποίησης στην ΚΑΔ (MINUSCA), στην Περιφερειακή Task Force της Αφρικανικής Ένωσης (AU-RTF) και στις αποστολές της Ένωσης και τις γαλλικές δυνάμεις που έχουν αναπτυχθεί στην ΚΑΔ ή για τη χρησιμοποίηση από αυτές,»

                     .

               3)

               Στο άρθρο 2α, η παράγραφος 1 αντικαθίσταται από το ακόλουθο κείμενο:
               «1.   Τα κράτη μέλη λαμβάνουν τα αναγκαία μέτρα για να εμποδίζουν την είσοδο ή τη διέλευση, από την επικράτειά τους, των προσώπων που ορίζονται από την επιτροπή που συγκροτείται δυνάμει της παραγράφου 57 της ΑΣΑΗΕ 2127 (2013) (“επιτροπή”) ως εμπλεκόμενα ή παρέχοντα στήριξη για την τέλεση πράξεων οι οποίες υπονομεύουν την ειρήνη, τη σταθερότητα ή την ασφάλεια της ΚΑΔ, συμπεριλαμβανομένων πράξεων οι οποίες απειλούν ή παραβιάζουν μεταβατικές συμφωνίες, ή που απειλούν ή εμποδίζουν τη διαδικασία πολιτικής μετάβασης, μη εξαιρουμένης της μετάβασης προς ελεύθερες και αδιάβλητες δημοκρατικές εκλογές, ή που υποδαυλίζουν τη βία, συμπεριλαμβανομένων των προσώπων τα οποία:

                           α)

                           ενεργούν κατά παράβαση του εμπάργκο όπλων που θεσπίζεται στην παράγραφο 54 της ΑΣΑΗΕ 2127 (2013) και του άρθρου 1 της παρούσας απόφασης ή έχουν άμεσα ή έμμεσα προβεί σε προμήθεια, πώληση ή μεταφορά προς ένοπλες ομάδες ή εγκληματικά δίκτυα της ΚΑΔ ή έχουν λάβει όπλα ή τυχόν συναφές υλικό ή οποιεσδήποτε τεχνικές συμβουλές, κατάρτιση ή συνδρομή, συμπεριλαμβανομένης της χρηματοδοτικής και οικονομικής βοήθειας, σχετικά με πράξεις βίας ένοπλων ομάδων ή εγκληματικών δικτύων στην ΚΑΔ·

                           β)

                           εμπλέκονται στον σχεδιασμό, την καθοδήγηση ή την τέλεση πράξεων που παραβιάζουν το διεθνές δίκαιο ανθρώπινων δικαιωμάτων ή το διεθνές ανθρωπιστικό δίκαιο, κατά περίπτωση, ή που συνιστούν καταστρατήγηση ή παραβίαση των ανθρώπινων δικαιωμάτων στην ΚΑΔ, συμπεριλαμβανομένων των πράξεων που περιλαμβάνουν σεξουαλική βία, της στοχοποίησης αμάχων, των επιθέσεων για εθνοτικούς ή θρησκευτικούς λόγους, των επιθέσεων σε σχολεία και νοσοκομεία και των απαγωγών και της αναγκαστικής εκτόπισης·

                           γ)

                           στρατολογούν ή χρησιμοποιούν παιδιά σε ένοπλες συγκρούσεις στην ΚΑΔ, κατά παράβαση του ισχύοντος διεθνούς δικαίου·

                           δ)

                           παρέχουν στήριξη προς ένοπλες ομάδες ή εγκληματικά δίκτυα μέσω της παράνομης εκμετάλλευσης ή εμπορίας φυσικών πόρων, μεταξύ άλλων διαμαντιών, χρυσού, άγριων ζώων και προϊόντων από άγρια ζώα, στην ΚΑΔ ή από αυτήν·

                           ε)

                           παρακωλύουν την παράδοση ανθρωπιστικής βοήθειας στην ΚΑΔ ή την πρόσβαση σε ανθρωπιστική βοήθεια στην ΚΑΔ ή τη διανομή της·

                           στ)

                           εμπλέκονται στον σχεδιασμό, την καθοδήγηση, τη χορηγία ή τη διενέργεια επιθέσεων εναντίον αποστολών των ΗΕ ή διεθνών αποστολών ασφαλείας, συμπεριλαμβανομένων της MINUSCA, των αποστολών της Ένωσης και των γαλλικών επιχειρήσεων που τις υποστηρίζουν·

                           ζ)

                           είναι ιθύνοντες οντότητας που έχει κατονομάσει η επιτροπή ή έχουν παράσχει στήριξη ή έχουν δράσει για λογαριασμό ή εξ ονόματος ή υπό την καθοδήγηση προσώπου ή οντότητας που έχει κατονομάσει η επιτροπή ή οντότητας που ανήκει ή ελέγχεται από πρόσωπο ή οντότητα που έχει κατονομάσει η επιτροπή·

                     ως έχουν στον κατάλογο του παραρτήματος της παρούσας απόφασης.».

               4)

               Στο άρθρο 2β, η παράγραφος 1 αντικαθίσταται από το ακόλουθο κείμενο:
               «1.   Δεσμεύονται όλα τα κεφάλαια και οι οικονομικοί πόροι υπό την ιδιοκτησία ή τον άμεσο ή έμμεσο έλεγχο των προσώπων ή των οντοτήτων που κατονομάζονται από την επιτροπή ως εμπλεκόμενα ή παρέχοντα στήριξη σε πράξεις οι οποίες υπονομεύουν την ειρήνη, τη σταθερότητα ή την ασφάλεια της ΚΑΔ, συμπεριλαμβανομένων των πράξεων οι οποίες απειλούν ή παραβιάζουν μεταβατικές συμφωνίες, ή που απειλούν ή εμποδίζουν τη διαδικασία πολιτικής μετάβασης, περιλαμβανομένης της μετάβασης προς ελεύθερες και αδιάβλητες δημοκρατικές εκλογές, ή που υποδαυλίζουν τη βία, συμπεριλαμβανομένων των προσώπων και οντοτήτων τα οποία:

                           α)

                           ενεργούν κατά παράβαση του εμπάργκο όπλων που θεσπίζεται στην παράγραφο 54 της ΑΣΑΗΕ 2127 (2013) και του άρθρου 1 της παρούσας απόφασης ή έχουν άμεσα ή έμμεσα προβεί σε προμήθεια, πώληση ή μεταφορά προς ένοπλες ομάδες ή εγκληματικά δίκτυα της ΚΑΔ ή έχουν λάβει όπλα ή τυχόν συναφές υλικό ή οποιεσδήποτε τεχνικές συμβουλές, κατάρτιση ή συνδρομή, συμπεριλαμβανομένης της χρηματοδοτικής και οικονομικής βοήθειας, σχετικά με πράξεις βίας ένοπλων ομάδων ή εγκληματικών δικτύων στην ΚΑΔ·

                           β)

                           εμπλέκονται στον σχεδιασμό, την καθοδήγηση ή την τέλεση πράξεων που παραβιάζουν το διεθνές δίκαιο ανθρώπινων δικαιωμάτων ή το διεθνές ανθρωπιστικό δίκαιο, κατά περίπτωση, ή που συνιστούν καταστρατήγηση ή παραβίαση των ανθρώπινων δικαιωμάτων στην ΚΑΔ, συμπεριλαμβανομένων των πράξεων που περιλαμβάνουν σεξουαλική βία, της στοχοποίησης αμάχων, των επιθέσεων για εθνοτικούς ή θρησκευτικούς λόγους, των επιθέσεων σε σχολεία και νοσοκομεία και των απαγωγών και της αναγκαστικής εκτόπισης·

                           γ)

                           στρατολογούν ή χρησιμοποιούν παιδιά σε ένοπλες συγκρούσεις στην ΚΑΔ, κατά παράβαση του ισχύοντος διεθνούς δικαίου·

                           δ)

                           παρέχουν στήριξη προς ένοπλες ομάδες ή εγκληματικά δίκτυα μέσω της παράνομης εκμετάλλευσης ή εμπορίας φυσικών πόρων, μεταξύ άλλων διαμαντιών, χρυσού, άγριων ζώων και προϊόντων από άγρια ζώα, στην ΚΑΔ ή από αυτήν·

                           ε)

                           παρακωλύουν την παράδοση ανθρωπιστικής βοήθειας στην ΚΑΔ ή την πρόσβαση σε ανθρωπιστική βοήθεια στην ΚΑΔ ή τη διανομή της·

                           στ)

                           εμπλέκονται στον σχεδιασμό, την καθοδήγηση, τη χορηγία ή τη διενέργεια επιθέσεων εναντίον αποστολών των ΗΕ ή διεθνών αποστολών ασφαλείας, συμπεριλαμβανομένων της MINUSCA, των αποστολών της Ένωσης και των γαλλικών επιχειρήσεων που τις υποστηρίζουν·

                           ζ)

                           είναι ιθύνοντες οντότητας που έχει κατονομάσει η επιτροπή ή έχουν παράσχει στήριξη ή έχουν δράσει για λογαριασμό ή εξ ονόματος ή υπό την καθοδήγηση προσώπου ή οντότητας που έχει κατονομάσει η επιτροπή ή οντότητας που ανήκει ή ελέγχεται από πρόσωπο ή οντότητα που έχει κατονομάσει η επιτροπή.

                     Τα πρόσωπα και οι οντότητες που αναφέρονται στην παρούσα παράγραφο κατονομάζονται στο παράρτημα.».
         Άρθρο 2
   Η παρούσα απόφαση αρχίζει να ισχύει την επόμενη ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.

      Βρυξέλλες, 7 Μαΐου 2015.

            Για το Συμβούλιο

            Ο Πρόεδρος

         E. RINKĒVIČS

      (1)  Απόφαση 2013/798/ΚΕΠΠΑ του Συμβουλίου, της 23ης Δεκεμβρίου 2013, για την επιβολή περιοριστικών μέτρων κατά της Κεντροαφρικανικής Δημοκρατίας (ΕΕ L 352 της 24.12.2013, σ. 51).


Avis juridique important

|

31985D0375

85/375/ΕΟΚ: Απόφαση του Συμβουλίου της 25ης Ιουλίου 1985 που καθορίζει τη διαδικασία διορισμού των μελών του Συμβουλίου του Ευρωπαϊκού Ιδρύματος τα οποία ορίζονται από την Κοινότητα

Επίσημη Εφημερίδα αριθ. L 210 της 07/08/1985 σ. 0034 - 0034 Φινλανδική ειδική έκδοση: Κεφάλαιο 1 τόμος 2 σ. 0044  Ισπανική ειδική έκδοση: Κεφάλαιο 01 τόμος 5 σ. 0003  Σουηδική ειδική έκδοση: Κεφάλαιο 1 τόμος 2 σ. 0044  Πορτογαλική ειδική έκδοση : Κεφάλαιο 01 τόμος 5 σ. 0003

***** ΑΠΟΦΑΣΗ ΤΟΥ ΣΥΜΒΟΥΛΙΟΥ  της 25ης Ιουλίου 1985  που καθορίζει τη διαδικασία διορισμού των μελών του Συμβουλίου του Ευρωπαϊκού Ιδρύματος τα οποία ορίζονται από την Κοινότητα  (85/375/ΕΟΚ)  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 235,  την πρόταση της Επιτροπής (1),  τη γνώμη του Ευρωπαϊκού Κοινοβουλίου (2),  Εκτιμώντας:  ότι οι αντιπρόσωποι των κυβερνήσεων των κρατών μελών, συνελθόντες στο πλαίσιο του Συμβουλίου, αποφάσισαν, με τη συμφωνία της 29ης Μαρτίου 1982, τη σύσταση Ευρωπαϊκού Ιδρύματος ·  ότι η συμφωνία αυτή προβλέπει ότι η Κοινότητα δύναται να διορίζει δέκα μέλη του Συμβουλίου του Ιδρύματος·  ότι πρέπει να καθοριστεί διαδικασία, που να επιτρέπει την άσκηση αυτής της δυνατότητας·  ότι πρέπει να προβλεφθεί η κατάλληλη συμμετοχή των μελών του Ευρωπαϊκού Κοινοβουλίου στα πλαίσια του Συμβουλίου του Ιδρύματος ·  ότι η συνθήκη δεν προβλέπει ειδικές εξουσίες δράσης που απαιτούνται για το σκοπό αυτό,  ΑΠΟΦΑΣΙΖΕΙ:  Άρθρο 1  Τα μέλη του Συμβουλίου του Ευρωπαϊκού Ιδρύματος, ο διορισμός των οποίων εμπίπτει στην αρμοδιότητα της Κοινότητας, διορίζονται από το Συμβούλιο το οποίο αποφασίζει με ειδική πλειοψηφία μετά από πρόταση της Επιτροπής και μετά από γνώμη του Ευρωπαϊκού Κοινοβουλίου  Άρθρο 2  Κατά τη διατύπωση της πρότασής της, η Επιτροπή επιλέγει μεταξύ προσωπικοτήτων υψηλού επιπέδου, βάσει των ικανοτήτων και της πείρας τους. Μεριμνά ώστε τα προτεινόμενα πρόσωπα να παρέχουν κάθε εγγύηση ανεξαρτησίας.  Ο προτεινόμενος κατάλογος περιλαμβάνει μέλη του Ευρωπαϊκού Κοινοβουλίου  Άρθρο 3  Η απόφαση αρχίζει να ισχύει την ημερομηνία έναρξης της ισχύος της συμφωνίας για τη σύσταση του Ευρωπαϊκού Ιδρύματος.  Βρυξέλλες, 25 Ιουλίου 1985.  Για το Συμβούλιο  Ο Πρόεδρος  J. POOS  (1) ΕΕ αριθ. C 112 της 7. 5. 1985, σ. 4.  (2) Γνώμη που διατυπώθηκε στις 12 Ιουλίου 1985 (δεν δημοσιεύθηκε ακόμα στην Επίσημη Εφημερίδα των Ευρωπαϊκών Κοινοτήτων).